《天上碧桃》
宋代·陈普

春阶荡漾春日长，羽林飒飒勾陈苍。
钧天寥寥帝不康，一月震悚奔勾芒。
夜鸠众功和阴阳，粉白黛缘各一方。
铸作娟丽盈盈妆，金乌飞去东藩傍。
左右前后千毛嫱，青云衣兮白霓裳。
重重华盖十六行，琼林玉殿积缟霜。
气焰薰薄摇篮光，白云乡是碧云乡。
骑龙韩愈如渔郎，缑山仙子闻仙方。
坐鹤之背吹凤凰，穆子简子方来王。
气迷色眩成肆狂，执法叩阊夕抗章。
有一於此无不亡，言从谏听如禹汤。
斥罢脂泽去芬芳，各服毼衣事蚕娘。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。